சோனாலி பேந்திரே

**சோனாலி பேந்திரே **(Sonali Bendre Behl) (, 1 ஜனவரி 1975 இல் பிறந்தவர்) ஓர் இந்திய நடிகை மற்றும் மாதிரியுரு ஆவார். இவர் பெரும்பாலும் பாலிவுட் திரைப்படங்களில் நடித்துள்ளார். மராத்தி, தெலுங்கு, தமிழ் மற்றும் கன்னடத் திரைப்படங்களிலும் நடித்துள்ளார்.

## சொந்த வாழ்க்கை
சோனாலி பேந்த்ரேவின் தாயார் ரூப்சி பேந்த்ரே, தந்தை சித் பேந்த்ரே ஆவர்.
சோனாலி பேந்த்ரே பெங்களூரில் உள்ள கேந்திரிய வித்யாலயாவில் பள்ளிப் படிப்பை முடித்தார் மற்றும் மும்பையில் உள்ள *ராம்நரேன் ரூயா கல்லூரியில்* பட்டப்படிப்பை முடித்துள்ளார். கல்லூரி நாட்களில், அவர் மாடலிங்கில் இறங்கினார் மற்றும் *ஸ்டார் டஸ்ட் டேலண்ட் தேடலில்* (Star Dust Talent Search) வெற்றி பெற்றதன் மூலம் அங்கீகாரம் பெற்றார். 12 நவம்பர் 2002 இல், திரைப்படத் தயாரிப்பாளர் மற்றும் இயக்குனரான கோல்டி பெல்லை திருமணம் செய்துகொண்டார். 9 ஆகஸ்ட் 2005 இல், *ப்ரீச் கேண்டி மருத்துவமனையில்*, ரான்வீர் பெல் என்கிற அவரது மகனைப் பெற்றெடுத்தார்.

## தொழில்
கல்லூரி நாட்களில், விளம்பர மாதிரியுருவாக பணியாற்றினார். *ஸ்டார் டஸ்ட் டேலண்ட் தேடலில்* (Star Dust Talent Search) வெற்றி பெற்றதன் மூலம் அங்கீகாரத்தை பெற்றார். மும்பைக்குச் சென்ற சோனாலி, திரைப்படத் துறையின் பல்வேறு சிறந்த நடிகர்கள்,  திறமையாளர்களிடம் இருந்து பயிற்சி பெற்றார். 1994 இல் வெளியான ஆக் என்ற திரைப்படத்தில் கோவிந்தாவிற்கு ஜோடியாக சோனாலி முதல் முறையாக கதாநாயகியாகத் தோன்றினார்.

சோனாலியின் *பாய்* (1997), *முராரி ([[தெலுங்குத் திரைப்படத்துறை|தெலுங்குத் திரைப்படம்]])*, *சர்ஃபரோச்* , ச*ம்கம்* , *டூப்ளிகேட்* , *[[காதலர் தினம் (திரைப்படம்)|காதலர் தினம்]]* (தமிழ்த் திரைப்படம்) , *கம் சாத்-சாத் கெயின்* (1999), *தேரா மேரா சாத் ரகே*  மற்றும் *அனாகட்* (2003) போன்ற திரைப்படங்களில் அவரது நடிப்பிற்காக பாராட்டுகளைப் பெற்றார்.

அமீர் கான், சாருக் கான், சையிஃப் கான் மற்றும் சல்மான் கானுடனும் ஜோடியாக நடித்தார். அக்சய் குமார், சுனில் செட்டி, அஜய் தேவ்கான், சஞ்சய் தத் மற்றும் அனில் கபூர் போன்ற பாலிவுட்டின் பிற பெரிய நடிகர்களுடனும் சோனாலி கதாநாயகியாக நடித்துள்ளார்.

இவரது நடிப்புத் திறமைகள் நன்றாக கவனிக்கப்பட்டதன் காரணமாக, *கத்தார்* (1995), *சபூட்* , *[[பம்பாய் (திரைப்படம்)|பம்பாய்]]* , *லச்சா*  மற்றும் *மேஜர் சாப்* போன்ற சிலத் திரைப்படங்களின் நேர்த்தியாக நடனத்தை வெளிப்படுத்தினார். *ஆப் கி சோனியா* என்றழைக்கப்பட்ட அரங்க நாடகத்திலும் பேந்த்ரே நடித்தார்.

*கியா மஸ்தி கியா தூம்* என்று பெயரிடப்பட்ட தொலைக்காட்சி நடன நிகழ்ச்சியையும் இவர் தொகுத்து வழங்கினார். மேலும் சோனி பொழுதுபோக்குத் தொலைக்காட்சியின் *இந்தியன் ஐடால்  என்ற நிகழச்சியின்* நடுவர்களில் ஒருவராக பங்கேற்றார். 2003 இல், கரன் ஜோஹரால் தயாரிக்கப்பட்ட *[[கல் ஹோ நா ஹோ]]* வில் ஷாருக் கானின் மருத்துவராக பேந்த்ரே சிறப்புத் தோற்றத்தில் தோன்றினார்.

சையிஃப் அலிக் கான், பிரீத்தி சிந்தா ஆகியோரும் இத்திரைப்படத்தில் நடித்திருந்தனர். 26 பிப்ரவரி 2005 இல், சைப் அலிகான் மற்றும் பஃரீதா ஜலால் ஆகியோருடன் 50வது ஃபிலிம் ஃபேர் விருதுகளை பேந்த்ரே தொகுத்து வழங்கினார். பேந்த்ரே *இந்தியன் ஐடால் 4* மற்றும் *இந்தியா'ஸ் காட் டேலண்ட்* ஆகிய நிகழ்ச்சிகளின் நடுவராக பங்கேற்றார் .

## விருதுகள்
1995 இல், *ஃபிலிம் ஃபேர் லக்ஸ் புதுமுக விருதை* பேந்த்ரே வென்றார். 2001 இல், அனில் கபூர் மற்றும் ஐஸ்வர்யா ராய் ஆகியோருடன் இணைந்து நடித்த அ*மாரா தில் ஆப்கே பாசு கே திரைப்படத்தில்* பேந்த்ரேவின் சிறந்த நடிப்புக்காக சிறந்த துணை நடிகைக்கான *நட்சத்திரத் திரை விருதை* அவர் வென்றார்.

## திரைப்படங்கள்

## தொலைக்காட்சி நிகழ்ச்சிகள்

* *கியா மஸ்தி கியா தூம்* (நிகழ்ச்சி தொகுப்பாளர்) 

* *மிஸ்டர் & மிஸ் டிவி* (நடுவர்)

* *இந்தியன் ஐடால் 4* (நடுவர்)
* கலர்ஸ் டிவி இன் இந்தியா'ஸ் காட் டேலண்ட் (நடுவர்)

## மேற்கோள்கள்

## புற இணைப்புகள்
* 
* 

பகுப்பு:1975 பிறப்புகள்
பகுப்பு:இந்தியப் பெண் உருமாதிரிக் கலைஞர்கள்
பகுப்பு:வாழும் மக்கள்
பகுப்பு:இந்தித் திரைப்பட நடிகைகள்
பகுப்பு:கன்னடத் திரைப்பட நடிகர்கள்
பகுப்பு:தமிழ்த் திரைப்பட நடிகர்கள்
பகுப்பு:தெலுங்குத் திரைப்பட நடிகர்கள்
பகுப்பு:இந்திய இந்துக்கள்
பகுப்பு:இந்தியத் தொலைக்காட்சி வழங்குனர்கள்
பகுப்பு:20 ஆம் நூற்றாண்டின் இந்திய நடிகைகள்
பகுப்பு:கன்னடத் திரைப்பட நடிகைகள்
பகுப்பு:தமிழ்த் திரைப்பட நடிகைகள்
பகுப்பு:தெலுங்குத் திரைப்பட நடிகைகள்